KLM Royal Dutch Airlines

KLM Royal Dutch Airlines (også kun KLM, eller Koninklijke Luchtvaart Maatschappij) er et nederlandsk flyselskap, og fungerer som Nederlands flaggbærende sådan. Selskapet ble grunnlagt i 1919. I 2004 fusjonerte KLM med Air France til Air France-KLM, selv om begge selskapene fortsatt driver under eget navn, men samarbeider tett.

KLM har et utstrakt rutenettverk i Norge, og opererer flygninger fra sin base på Schiphol lufthavn utenfor Amsterdam til Bergen, Oslo, Ålesund, Kristiansand, Sandefjord, Stavanger og Trondheim.

Historie
KLM ble etablert den 7. oktober  1919, noe som gjør det til verdens eldste flyselskap som fremdeles opererer under sitt opprinnelige navn. Selskapet startet operasjoner året etter, med en flygning fra London til Amsterdam. Men det skulle gå ett år til før selskapet begynte å operere ruteflygninger. 

Innen 1926 hadde KLM faste flygninger til Amsterdam, Rotterdam, Brussel, Paris, London, Bremen, København og Malmö. Selskapet startet også tidlig med interkontinentale operasjoner, og hadde allerede i 1929 en flyrute til Nederlandsk Østindia (nåværende Indonesia). Selskapet åpnet noen år senere nok en interkontinental rute mellom Amsterdam og Curaçao.

Flåten og antallet destinasjoner vokste i takt med det økende antallet passasjerer.  Selskapets drift opphørte under andre verdenskrig, men ble raskt reetablert etter krigens slutt.  Selskapet gikk til anskaffelse av enda større fly gjennom 1960-, 70- og 80-tallet, og dannet i 1989 en allianse med det amerikanske flyselskapet Northwest Airlines. I 2008 ble Northwest Airlines sammensluttet med Delta Airlines, og KLM fortsetter dette samarbeidet. Det norske flyselskapet Braathens var også medlem av denne alliansen frem til det fusjonerte med SAS i 2004. KLM er i dag medlem av flyalliansen SkyTeam.

Flåte
KLM administrerer følgende fly: (mars 2019)

FlytypeAntallBestillingerPassengers(Total/C/W/Y)RuterNotaterAirbus A330-20080268 (18/36/214)LangdistanseAirbus A330-30050292 (30/40/222)LangdistanseAirbus A350-90007LangdistanseLeveres fra 2021 til 2023. 
Erstatter Boeing 747-400 og Boeing 747-400M.Boeing 737-700180132 (20/6/106)Kort- og mellomdistanseBlir satt ut av drift i 2022.
Erstattet av Boeing 737-800.Boeing 737-800272176 (20/6/150)Kort- og mellomdistanseLeveres frem til 2022.Boeing 737-90050184 (28/18/138)Kort- og mellomdistanseEn i Sky Team livery.Boeing 747-40050408 (35/36/337)LangdistanseErstattes av Airbus A350-900 og Boeing 787-10.
Blir satt ut avdrift i 2021.Boeing 747-400M60268 (35/36/197)LangdistanseErstattes av Airbus A350-900 og Boeing 787-10.
Blir satt ut av drift i 2021.Boeing 747-400ERF30FraktLangdistanseBoeing 777-200ER150316 (34/40/242)LangdistanseBoeing 777-300ER140408 (34/40/334)LangdistanseEn i OrangePride livery.
En i SkyTeam livery.Boeing 787-9130294 (30/48/216)LangdistanseBoeing 787-1008344 (38/36/270)LangdistanseLeveres fra 2019 til 2023
Erstatter Boeing 747-400 og Boeing 747-400MTotalt11617

Destinasjoner
Se full liste: KLMs destinasjoner

Da Nederland er et lite land målt i areal, har KLM kun én innenriksrute, Amsterdam til Maastricht. KLM har imidlertid et omfattende internasjonalt nettverk, der de fleste ruter møtes på Schiphol lufthavn. Mindre ruter betjenes av datterselskapet KLM Cityhopper. Det er også et annet datterselskap, KLM Asia som ble dannet i 1995 på ruten til Taipei. Dermed slapp moderselskapet å fly til Taiwan og komme i klammeri med kinesiske myndigheter.

På langdistanse har KLM ruter til Nord- og Sør-Amerika, Midtøsten, Asia og Afrika. Selskapet har et nært samarbeid med Delta Airlines på ruter til USA.

Ulykker 
Flyulykken på Kastrup 1947 var en krasj kort etter start fra Københavns lufthavn. I den mistet alle ombord livet, 22 personer inkludert den svenske arveprinsen Gustav Adolf.

KLM Flight 633 var et passasjerfly som havarerte etter avgang fra Shannon lufthavn i 1955 med 28 døde.

Tenerife-ulykken 27. mars 1977 var en kollisjon mellom to Boeing 747 jumbojetfly fra KLM og Pan Am på rullebanen på Los Rodeos-flyplassen på Tenerife i Kanariøyene. Til sammen 583 mennesker omkom i ulykken. Med unntak av terrorangrepet 11. september 2001, er det den verste flyulykken som har forekommet.

 Referanser 

Eksterne lenker


Kategori:Nederlandske flyselskaper
Kategori:SkyTeam
Kategori:Flyselskaper etablert i 1919
Kategori:1910-årene i Nederland